rejauldu/bengali-wikipedia huggingface dataset:
left|100px -আলেকজান্ডার  মহামতি আলেকজান্ডার (Alexander the great) (জন্ম - জুলাই খ্রিস্টপূর্ব ৩৫৬, মৃত্যু জুন ১১, খ্রিস্টপূর্ব ৩২৩)পৃথিবীর ইতিহাসে অন্যতম সফল সামরিক প্রধান। তিনি তৃতীয় আলেকজান্ডার বা মেসিডনের রাজা হিসেবেও পরিচিত। তিনি ছিলেন মেসিডোনিয়ার শাসনকর্তা। মেসিডোনিয়া বর্তমান গ্রীসের অন্তর্গত একটি অঞ্চল। তার পিতা ফিলিপ ছিলেন মেসিডোনিয়ার রাজা। তার মৃত্যুর পূর্বে তিনি পরিচিত পৃথিবীর বেশির ভাগ জয় (টলেমির মানচিত্র অনুযায়ী) করেছিলেন। আলেকজান্ডার তার সামরিক কৌশল ও পদ্ধতির জন্য বিশ্ব বিখ্যাত। তিনি পারস্যে অভিশপ্ত আলেকজান্ডার নামেও পরিচিত, কারন তিনি পারস্য সাম্রাজ্য জয় করেন এবং এর রাজধানী পারসেপলিস ধ্বংস করেন।
থাম্ব|ডান|300px|আসুয়েরো উপদ্বীপের ভূ-উপগ্রহ চিত্র আসুয়েরো উপদ্বীপ (স্পেনীয় ভাষায়: Península de Azuero পেনিন্‌সুলা দে আসুয়েরো) পানামার দক্ষিণ-পশ্চিম অংশে অবস্থিত একটি ভূ-প্রাকৃতিক অঞ্চল, যা দক্ষিণ দিকে প্রসারিত হয়ে প্রশান্ত মহাসাগরে প্রবেশ করেছে। এর পূর্বে পানামা উপসাগর এবং পশ্চিমে মোন্তিহো উপসাগর। পূর্ব-পশ্চিমে এর দৈর্ঘ্য ১০০ কিমি এবং উত্তর-দক্ষিণে ৯০ কিমি।  চিত্রে এবং লাস তাবলাস এখানকার প্রধান শহর। শহরগুলি সড়কপথের মাধ্যমে আন্তঃআমেরিকান মহাসড়কের সঙ্গে সংযুক্ত। লাস তাবলাস শহরের দক্ষিণ-পশ্চিমে অবস্থিত ৯৩৫ মিটার উঁচু কানাহাগুয়া পর্বত এখানকার সর্বোচ্চ বিন্দু।   তথ্যসূত্র   বিষয়শ্রেণী:উত্তর আমেরিকার উপদ্বীপ
"দিওয়ানি মাস্তানি" () বলিউড ব্লকবাস্টার চলচ্চিত্র দিওয়ানি মাস্তানির একটি জনপ্রিয় গান। চলচ্চিত্রটি ২০১৫ সালে মুক্তি লাভ করে। গানটির সুরকার হলেন সঞ্জয় লীলা বানসালী এবং গানটিতে কণ্ঠ দেন শ্রেয়া ঘোষাল।গানটি রেকর্ডের সময় কোরাসে ছিলেন গণেশ চন্দনশিব, মুজতবা আজীজ নাযা, আলতামাশ ফরিদি, ফারহান সাবরি।  মুূলত গানটি লিখেছেন সিদ্ধার্থ গরিমা, তবে গানটির মারাঠি সংস্করণ লিখেছেন গণেশ চন্দন শিব এবং কাউয়ালি সসংস্করণ লিখেছেন নাসির ফারায।  তথ্যসূত্র   বহিংঃ সংযোগ   iTunes  Google Play  Online streaming at Saavn  Online streaming at Gaana   Online streaming at Saavn of Tamil version  Online streaming at Saavn of Telugu version  বিষয়শ্রেণী:হিন্দি গান বিষয়শ্রেণী:শ্রেয়া ঘোষালের গান বিষয়শ্রেণী:তেলুগু ভাষার গান বিষয়শ্রেণী:হিন্দি চলচ্চিত্রের গান বিষয়শ্রেণী:চলচ্চিত্রের গান বিষয়শ্রেণী:২০১৫-এর গান বিষয়শ্রেণী:তেলুগু চলচ্চিত্রের গান
অগ্রণী ব্যাংক পাবলিক লিমিটেড কোম্পানি (এবিপিএলসি) বাংলাদেশের অন্যতম রাষ্ট্রায়ত্ব বাণিজ্যিক ব্যাংক।   ইতিহাস  ১৯৭১ সালের ১৬ ডিসেম্বর মহান মুক্তিযুদ্ধের মাধ্যমে স্বাধীন ও সার্বভৌম বাংলাদেশ প্রতিষ্ঠা লাভের পর বাংলাদেশ ভূখণ্ডে অবস্থিত সকল ব্যাংককে জাতীয়করণের আওতায় আনা হয়। এই প্রেক্ষাপটে ব্যাংকটি ১৯৭২ সালের ২৬শে মার্চ (বাংলাদেশ ব্যাংকস জাতীয়করণ আদেশ ১৯৭২ পিও নং ২৬) অধ্যাদেশের মধ্য দিয়ে সাবেক হাবিব ব্যাংক লিমিটেড ও সাবেক কমার্স ব্যাংক লিমিটেড এর বাংলাদেশ ভূখণ্ডে অবস্থিত শাখা এবং সমুদয় দায় ও সম্পদ সমন্বয়ে অগ্রণী ব্যাংক একটি রাষ্ট্রীয় বাণিজ্যিক ব্যাংক হিসেবে প্রতিষ্ঠিত হয়।www.agranibank.org/index.php অগ্রণী ব্যাংক শুরুতে ৫ কোটি টাকার অনুমোদিত মূলধন ও ১ কোটি টাকার পরিশোধিত মূলধন নিয়ে যাত্রা শুরু করে। পরবর্তীকালে ২০০৭ সালের ১৭ই মে তা পাবলিক লিমিটেড কোম্পানিতে পরিণত হয়।   পরিচালনা পদ্ধতি  অগ্রণী ব্যাংকের কার্যক্রম পরিচালনার দায়িত্বে রয়েছে ১০ সদস্যবিশিষ্ট একটি পরিচালনা পর্ষদ যার প্রধান একজন চেয়ারম্যান। বর্তমানে (প্রেক্ষিত ২০২২) অগ্রণী ব্যাংকের চেয়ারম্যান সৈয়দ আবু নাসের বখতিয়ার আহমেদ এবং ব্যবস্থাপনা পরিচালক ও সিইও মোঃ আনোয়ারুল ইসলাম।https://www.agranibank.org/index.php/aboutus   বিস্তৃতি  থাম্ব|চট্টগ্রাম বিশ্ববিদ্যালয় শাখা, হাটহাজারী।  বাংলাদেশের বিভিন্ন স্থানে এই ব্যাংকের ১১টি সার্কেল অফিস, হেড অফিসে ৩৬ টি বিভাগ, ৩৬টি কর্পোরেট শাখাসহ ৫৩টি আঞ্চলিক অফিস এবং ৪৩টি অনুমোদিত পরিবেশক (Authorized Dealer-AD) শাখা সহ ৯৬২টি শাখা রয়েছে। অগ্রণী ব্যাংকে অনলাইন ব্যবস্থাপনায় ব্যাংকিং কার্যক্রম পরিচালিত হয়। অগ্রণী ব্যাংকে বর্তমানে অনলাইন শাখার সংখ্যা ৯৬২টি।   ইসলামী ব্যাংকিং  ২৮ ফেব্রুয়ারি ২০১০ সালে অগ্রণী ব্যাংক বাংলাদেশের রাষ্ট্রায়ত্ত্ব ব্যাংকগুলোর মধ্যে প্রথম ইসলামী ব্যাংকিং ইউনিট চালু করে।   আরও দেখুন   বাংলাদেশ ব্যাংক;  বাংলাদেশের ব্যাংকের তালিকা।   তথ্যসূত্র    বহিঃসংযোগ   ব্যাংকের অফিসিয়াল ওয়েবসাইট।  বাংলাদেশ ব্যাংক-এর নিয়ন্ত্রণাধীন সিডিউলড ব্যাংকসমূহের তালিকা।  বিষয়শ্রেণী:বাংলাদেশের ইসলামি ব্যাংকিং সেবা প্রদানকারী ব্যাংক বিষয়শ্রেণী:বাংলাদেশের রাষ্ট্রায়ত্ত ব্যাংক বিষয়শ্রেণী:বাংলাদেশের বাণিজ্যিক ব্যাংক বিষয়শ্রেণী:১৯৭২-এ প্রতিষ্ঠিত ব্যাংক বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:মতিঝিল ভিত্তিক সংগঠন বিষয়শ্রেণী:১৯৭২-এ প্রতিষ্ঠিত বাংলাদেশী কোম্পানি বিষয়শ্রেণী:বাংলাদেশের ব্যাংক
কাস্তেকুমারী ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার বিষ্ণুপুর থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল জঙ্গলকাটি মসজিদ।   প্রত্নসামগ্রী অষ্টাদশ শতকে সুন্দরবন জঙ্গল কেটে কাস্তেকুমারী গ্রাম পত্তনের সময় ২১ ফুট ৬ ইঞ্চি X ২১ ফুট ৬ ইঞ্চি মাপের ও ৩০ ফুট উচ্চ একগম্বুজ বর্গাকার মসজিদ আবিষ্কৃত হয়, যা স্থানীয়দের মধ্যে জঙ্গলকাটি মসজিদ নামে পরিচিত হয়। ১৩ ফুট ৭ ইঞ্চি X ১৩ ফুট ৪ ইঞ্চি মাপের মসজিদকক্ষটির দেওয়ালের ১৩ ফুট ওপর থেকে গম্বুজাকৃতি ছাদ নির্মিত হয়েছে। মসজিদ নির্মাণে ১৮ X ১৪ X ৩ ঘন সেন্টিমিটার মাপের ইট ব্যবহৃত হয়েছে।সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫   তথ্যসূত্র   বিষয়শ্রেণী:দক্ষিণ চব্বিশ পরগনা জেলার প্রত্নস্থল
রিওতারো নাকামুরা (, ; জন্ম: ২৭ সেপ্টেম্বর ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।  প্রারম্ভিক জীবন রিওতারো নাকামুরা ১৯৯৭ সালের ২৭শে সেপ্টেম্বর তারিখে জাপানের নিইগাতা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ          বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:চুও বিশ্ববিদ্যালয়ের প্রাক্তন শিক্ষার্থী বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:জাপানি ফুটবলার বিষয়শ্রেণী:কাশিমা অ্যান্টলার্সের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:ভঁতফোরেত কোফুর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:শিমিজু এস-পালসের খেলোয়াড়
ময়দা কালীমন্দির হল ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার জয়নগরের ময়দা গ্রামে অবস্থিত একটি বিখ্যাত কালী মন্দির।  বিবরণ ১১৭৬ বঙ্গাব্দে বড়িশার সাবর্ণ চৌধুরী আটচালা ময়দা কালীমন্দির প্রতিষ্ঠা করেন। মন্দিরে গর্ভগৃহে অবস্থিত একটি শিলা কালী রূপে পূজিত হয়।তিন তীর্থে, শিবশঙ্কর ভারতী, সাহিত্যম্‌, ১৮বি, শ্যামাচরণ দে স্ট্রিট, কলকাতা-৭৩, প্রথম প্রকাশ- ১৮ই জানুয়ারী, ২০০১   তথ্যসূত্র   বিষয়শ্রেণী:পশ্চিমবঙ্গের কালীমন্দির বিষয়শ্রেণী:দক্ষিণ চব্বিশ পরগনা জেলার হিন্দু মন্দির বিষয়শ্রেণী:১৮শ শতাব্দীর হিন্দু মন্দির
মেইর জ্যাকব কিস্টার (Meir Jacob Kister) (; ১৬ জানুয়ারি ১৯১৪ – ১৬ আগস্ট ২০১০) একজন ইহুদি আরববিদ ছিলেন, যিনি পোল্যান্ডে জন্মগ্রহণ করে ইসরায়েলে কাজ করেন।   পেশাগত জীবন  কিস্টার সানোক ও প্রেমিশল শহরে স্কুলে পড়াশোনা করেন। ১৯৩২ সালে তিনি লভিভ বিশ্ববিদ্যালয়-এ আইন নিয়ে পড়াশোনা শুরু করেন, কিন্তু পরের বছর ওয়ারশ শহরে চলে যান এবং একটি প্রকাশনা সংস্থায় কাজ শুরু করেন। ১৯৩৯ সালে তিনি প্যালেস্টাইনে অভিবাসন করেন এবং হিব্রু বিশ্ববিদ্যালয়ে আরবি ভাষা অধ্যয়ন করেন। সেখানে তিনি ডেভিড হার্টউইগ বানেথ এবং শ্লোমো ডভ গোইতেন-এর মতো শিক্ষকদের অধীনে পড়াশোনা করেন। ১৯৪৫–৪৬ সালে তিনি বেইরুতে পোল্যান্ড দূতাবাসের প্রেস সচিব হিসেবে কাজ করেন। ১৯৪৬ থেকে ১৯৫৮ সাল পর্যন্ত তিনি হাইফার হিব্রু রিয়ালি স্কুল-এ আরবি ভাষা পড়িয়েছেন।  এই সময়ে তিনি পড়াশোনা চালিয়ে যান, ১৯৪৯ সালে এম.এ. এবং ১৯৬৪ সালে পিএইচ.ডি. ডিগ্রি অর্জন করেন। ১৯৫৮ সাল থেকে তিনি হিব্রু বিশ্ববিদ্যালয়ে শিক্ষকতা শুরু করেন এবং ১৯৭০ সাল থেকে ১৯৮৩ সালে অবসর নেওয়া পর্যন্ত অধ্যাপক হিসেবে দায়িত্ব পালন করেন। তিনি তেল আবিব বিশ্ববিদ্যালয় ও হাইফা বিশ্ববিদ্যালয়-এর আরবি বিভাগ স্থাপনে সহায়তা করেন।  ১৯৭৫ সালে তিনি ইসরায়েল একাডেমি অব সায়েন্সেস অ্যান্ড হিউম্যানিটিজ-এর সদস্য নির্বাচিত হন। ১৯৮১ সালে তিনি ইসরায়েল পুরস্কার এবং ১৯৮৮ সালে রথচাইল্ড পুরস্কার লাভ করেন।  তিনি বাইবেল গবেষক মেনাহেম কিস্টার-এর পিতা।   সূত্র    আরও পড়ুন   হিব্রু বিশ্ববিদ্যালয়ের বায়োগ্রাফি পৃষ্ঠা ()  Tottoli, R. (২০১০)। MEIR J. KISTER (1914–2010)। Oriente Moderno, ৯০(২), ২৯৯–৩০২। ()   বহিঃসংযোগ   কিস্টার সংক্রান্ত ওয়েবসাইট – হিব্রু বিশ্ববিদ্যালয়  বিষয়শ্রেণী:১৯১৪-এ জন্ম বিষয়শ্রেণী:২০১০-এ মৃত্যু বিষয়শ্রেণী:ইসরায়েলি আরববিদ বিষয়শ্রেণী:লভিভ ওবলাস্টের মানুষ বিষয়শ্রেণী:জেরুসালেমের হিব্রু বিশ্ববিদ্যালয়ের প্রাক্তন শিক্ষার্থী বিষয়শ্রেণী:জেরুসালেমের হিব্রু বিশ্ববিদ্যালয়ের শিক্ষক বিষয়শ্রেণী:ইসরায়েল একাডেমি অব সায়েন্সেস অ্যান্ড হিউম্যানিটিজের সদস্য বিষয়শ্রেণী:মধ্যপ্রাচ্য অধ্যয়নে ইসরায়েল পুরস্কার প্রাপ্ত বিষয়শ্রেণী:কর্তৃত্বপ্রাপ্ত শক্তির অধীন ফিলিস্তিনে পোলিশ অভিবাসী বিষয়শ্রেণী:হার হা-মেনুচোতে সমাহিত ব্যক্তি
মালিক মুখতার আহমদ ভরথ (জন্ম ২৯ সেপ্টেম্বর ১৯৭৬) একজন পাকিস্তানি রাজনীতিক, যিনি ২০২৪ সালের ফেব্রুয়ারি থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন এবং এর আগে ২০১৮ সালের আগস্ট থেকে ২০২৩ সালের আগস্ট পর্যন্ত একই পদে ছিলেন। এর আগে তিনি ২০০২ থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন। ২০২৫ সালের মার্চ থেকে তিনি প্রতিমন্ত্রী হিসেবে দায়িত্ব পালন করছেন।   প্রারম্ভিক জীবন ও শিক্ষা  মুখতার আহমদ ভরথ ১৯৭৬ সালের ২৯ সেপ্টেম্বর লাহোরে জন্মগ্রহণ করেন। ২০০১ সালে কায়েদ-ই-আজম মেডিকেল কলেজ থেকে তিনি চিকিৎসাবিজ্ঞানে স্নাতক (ব্যাচেলর অব মেডিসিন) এবং সার্জারিতে স্নাতক (ব্যাচেলর অব সার্জারি) ডিগ্রি অর্জন করেন।   রাজনৈতিক জীবন  ২০০২ সালের পাকিস্তানের সাধারণ নির্বাচনে পাকিস্তান মুসলিম লিগ (নওয়াজ) [পিএমএল-এন]-এর প্রার্থী হিসেবে পিপি-২৮ (সারগোধা-১) আসন থেকে পাঞ্জাব প্রাদেশিক পরিষদে নির্বাচিত হন। তিনি ৩২,৪৮০ ভোট পেয়ে পাকিস্তান পিপলস পার্টি (পিপিপি)-এর প্রার্থী হারুন এহসান পারাচাকে পরাজিত করেন।  ২০০৮ সালের সাধারণ নির্বাচনে পাকিস্তান মুসলিম লিগ (কায়েদ-এ-আজম) [পিএমএল-কিউ]-এর প্রার্থী হিসেবে একই আসন থেকে পুনরায় প্রাদেশিক পরিষদে নির্বাচিত হন। তিনি ৪৫,৬৮৬ ভোট পেয়ে পিপিপি প্রার্থী হাজি মুশতাক আহমেদ গোঁদলকে পরাজিত করেন।  ২০১৩ সালের সাধারণ নির্বাচনে আবারও পিএমএল-এন প্রার্থী হিসেবে পিপি-২৮ (সারগোধা-১) আসন থেকে নির্বাচিত হন। তিনি ৫৮,৫৩১ ভোট পেয়ে পাকিস্তান তেহরিক-ই-ইনসাফ (পিটিআই) প্রার্থী হাসান ইনাম পিরাচাকে হারান। ২০১৭ সালের জুনে তিনি মুখ্যমন্ত্রী শাহবাজ শরিফের মন্ত্রিসভায় অন্তর্ভুক্ত হন এবং পাঞ্জাবের জনসংখ্যা কল্যাণ মন্ত্রী হিসেবে দায়িত্ব পান।  ২০১৮ সালের সাধারণ নির্বাচনে তিনি পিএমএল-এন প্রার্থী হিসেবে এনএ-৮৮ (সারগোধা-১) আসন থেকে পাকিস্তানের জাতীয় পরিষদে নির্বাচিত হন।  ২০২৪ সালের সাধারণ নির্বাচনে তিনি এনএ-৮২ (সারগোধা-১) আসন থেকে পুনরায় জাতীয় পরিষদে নির্বাচিত হন। তিনি ১,০৮,৯৫৪ ভোট পেয়ে পিপিপি প্রার্থী নাদিম আফজাল চ্যানকে পরাজিত করেন।   তথ্যসূত্র   বিষয়শ্রেণী:পাঞ্জাব প্রাদেশিক পরিষদের সদস্য ২০১৩-২০১৮ বিষয়শ্রেণী:পাকিস্তান মুসলিম লিগ (এন) এমএনএ অসম্পূর্ণ বিষয়শ্রেণী:কিস্তান মুসলিম লিগ (এন) এমপিএ (পাঞ্জাব) অসম্পূর্ণ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:পাঞ্জাব প্রাদেশিক পরিষদের সদস্য ২০০২-২০০৭ বিষয়শ্রেণী:পাঞ্জাব প্রাদেশিক পরিষদের সদস্য ২০০৮-২০১৩ বিষয়শ্রেণী:পাকিস্তান মুসলিম লিগ (এন) এমপিএ (পাঞ্জাব) বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তান মুসলিম লীগ (এন) এমপিএ (পাঞ্জাব)
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল। বিজ্ঞাপন ~ যুদ্ধমন্ত্রী আলাপ ১১:০৭, ২৪ অক্টোবর ২০১৯ (ইউটিসি) সৈয়দ রনো   – (অপসারণের প্রস্তাবনা দেখুনলগ দেখুন) () উল্লেখযোগ্যতার কোনো মানদণ্ডেই উত্তীর্ণ নয়.... দেলোয়ার (✉) • ২১:৫৬, ২৩ অক্টোবর ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
thumb|কোলাট্টম নৃত্য কোলাট্টম হচ্ছে অন্ধ্রপ্রদেশ, কর্ণাটক ও তামিলনাড়ু রাজ্যের একটি ঐতিহ্যবাহী লোকনৃত্য। কেরলে এটি কুম্মি (Kummi) নামে পরিচিত। গুজরাত রাজ্যের দাণ্ডিয়া রাসের মতো একটি রঙিন লাঠি হাতে নিয়ে এই নৃত্য প্রদর্শন করা হয়। কোলাট্টম শব্দটি দুটি পৃথক শব্দ থেকে উদ্ভূত হয়েছে- 'কোলা' অর্থ হচ্ছে সরু লাঠি এবং 'অট্টাম' অর্থ হচ্ছে নৃত্য। নৃত্যের সময়ে প্রদর্শকরা তাদের দুই হাতে ধরে থাকা লাঠি নাড়িয়ে নৃত্যটি প্রদর্শন করে। সাধারণত যুবতীদের দ্বারা অনুশীলন করা এই নৃত্যটি বিশেষ করে তামিলনাড়ু রাজ্যে অধিক জনপ্রিয় ও মনোরঞ্জক নৃত্য। প্রাচীনকালে এই নৃত্যটি কেবল মহিলারা পরিবেশন করলেও কালের পরিক্রমায় তা পরিবর্তন হয়েছে অর্থ্যাৎ বর্তমানে নৃত্যটি পুরুষ ও মহিলা উভয়কেই পরিবেশন করতে দেখা যায়।  কোলাট্টম নৃত্যকে ভারতীয় উপমহাদেশের বিভিন্ন অঞ্চলে বিভিন্ন নামে অভিহিত করা হয়। দক্ষিণ ভারতীয় রাজ্য অন্ধ্রপ্রদেশে এই নৃত্যটি কোলান্নলু, কোলাট্টাম ও কোলান্নালু নামে পরিচিত। কিছুকিছু অঞ্চলে এটিকে কোলাদি, কলি ও কামবাদি কালী নামেও ডাকা হয়ে থাকে।http://www.schoolchalao.com/basic-education/show-results/indian-folk-dance/kolattam-dance-andhra-pradesh সাধারণত, এই নৃত্য বিভিন্ন উৎসবের সময়ে প্রদর্শন করা হয়। বহু সংখ্যক কোলাট্টাম নৃত্যশিল্পী গঙ্গা গৌরী সংবাদ এই নৃত্যের বিষয়বস্তু হিসাবে বেছে নেয়। বিষয়বস্তুটি ভগবান শিবের দুই পত্নী দেবী গঙ্গা ও দেবী পার্বতীর মধ্যে ঘটিত যুদ্ধের ওপরে নির্ভর করে তৈরি।  মূলত এটি একটি ধর্মীয় নৃত্য এবং কিছুকিছু জায়গায় এটি কোলাট্টাম উৎসবের সময়ে পরিবেশন করা হয়, যা দীপাবলি উৎসবের পরে অক্টোবর-নভেম্বর মাসের পূর্ণিমাতে আরম্ভ হয়। কোলাট্টামে অন্তর্ভুক্ত করা বিভিন্ন পদক্ষেপকে কপুলু বলা হয়। ৫০ প্রকারের কপুলু সাধারণত এই লোকনৃত্যতে ব্যবহার করা হয়। নৃত্যে দলনেতা সংকেত দিলে তার অনুসারী নৃত্যশিল্পীরা প্রথমে ভগবান গণেশকে প্রার্থনা করে নৃত্য আরম্ভ করে। মহিলারা সাধারণতে রঙিন আঁচলের সাথে হলদে রঙের শাড়ি পরিধান করে। এই নৃত্য প্রদর্শনর সময় বাদ্যযন্ত্রীগণ মৃদঙ্গ, হারমোনিয়াম ইত্যাদি বাদ্যযন্ত্র বাজায়। নৃত্যশিল্পীরা সংগীতের ছন্দে বৃত্তাকার গতিতে এগোনোর সাথে সাথে লাঠি ঠুকতে থাকে। right|thumb|কোলাট্টম নৃত্য চেন্নাই, ২০১১  ঐতিহাসিক প্রমাণ অনুসারে কোলাট্টম নৃত্যের উদ্ভব হয়েছে সপ্তম শতকে। প্রাচীন কাল থেকে কোলাট্টমের ধর্মীয় গুরুত্ব রয়েছে।   তথ্যসূত্র   বিষয়শ্রেণী:ভারতের নৃত্য বিষয়শ্রেণী:অন্ধ্রপ্রদেশের সংস্কৃতি
thumb|Kundalini chakra diagram  কুণ্ডলিনী (Sanskrit:  , ,"কুণ্ডলীকৃত"), হিন্দুধর্মে আদিম শক্তির একটি রূপকে নির্দেশ করে, যা মেরুদণ্ডের ভিত্তিতে অবস্থিত বলে মনে করা হয়।  কুণ্ডলিনী জাগরণ গভীর ধ্যানের ফলে ঘটেছে বলে মনে করা হয়, যা কখনও কখনও আলোকপ্রাপ্তি এবং সুখের অনুভূতির পরিণতি ঘটায়।এবং কুণ্ডলিনী সাধনের ক্ষমতার সত্যতা বিজ্ঞানীরাও স্বীকার করেন  যাইহোক, কুণ্ডলিনী জাগরণ বিভিন্ন প্রক্রিয়ার মাধ্যমে ঘটতে পারে। যোগের অনেক পদ্ধতি ধ্যান,  প্রাণায়াম, আসন অনুশীলন এবং মন্ত্রের জপের মাধ্যমে কুণ্ডলিনী জাগরণের ওপর আলোকপাত করে।  কুণ্ডলিনী যোগ যোগশাস্ত্রের একটি ঘটনা, যা হিন্দুধর্মের শাক্তমত এবং তন্ত্র ঘটনা দ্বারা প্রভাবিত। এর নামটি উৎপন্ন হয়েছে মন্ত্র, তন্ত্র, যন্ত্র, যোগ বা ধ্যানের নিয়মিত অনুশীলন দ্বারা কুণ্ডলিনী শক্তির জাগরণের একটি আলোকপাতের মাধ্যমে। Swami Sivananda Radha,  2004, pp. 13, 15 কুণ্ডলিনী অভিজ্ঞতাটি প্রায়শই মেরুদণ্ডের সাথে চলমান বিদ্যুতের একটি অনুভূতি বলে মনে করা হয়।  তথ্যসূত্র  আরও পড়ুন                                                                                                         বহিঃসংযোগ  বিষয়শ্রেণী:তন্ত্র বিষয়শ্রেণী:হিন্দু দর্শন বিষয়শ্রেণী:চক্র বিষয়শ্রেণী:যোগশাস্ত্রের ধারণা বিষয়শ্রেণী:হিন্দু দার্শনিক ধারণা বিষয়শ্রেণী:হিন্দু তন্ত্র বিষয়শ্রেণী:নবযুগ বিষয়শ্রেণী:ধর্মীয় আচরণ ও অভিজ্ঞতা বিষয়শ্রেণী:আধ্যাত্মিক অনুশীলন বিষয়শ্রেণী:তান্ত্রিক অনুশীলন বিষয়শ্রেণী:নাগ
সংবিধানবাদ হল "ধারণা, দৃষ্টিভঙ্গি এবং আচরণের নিদর্শনগুলির একটি যৌগ যা সেই নীতিকে বিশদিত করে যা সরকারের কর্তৃত্ব মৌলিক আইনের একটি সংস্থার দ্বারা উদ্ভূত এবং সীমাবদ্ধ"।Don E. Fehrenbacher, Constitutions and Constitutionalism in the Slaveholding South (University of Georgia Press, 1989). p. 1. .  রাজনৈতিক সংগঠনগুলি সাংবিধানিক যে পরিমাণে তারা " নাগরিকদের স্বার্থ এবং স্বাধীনতার সুরক্ষার জন্য ক্ষমতা নিয়ন্ত্রণের প্রাতিষ্ঠানিক ব্যবস্থা ধারণ করে, যেগুলি সংখ্যালঘু হতে পারে"। রাষ্ট্রবিজ্ঞানী এবং সাংবিধানিক পণ্ডিত ডেভিড ফেলম্যান বর্ণনা করেছেন:    তথ্যসূত্র   বিষয়শ্রেণী:তুলনামূলক রাজনীতি বিষয়শ্রেণী:সাংবিধানিক আইন বিষয়শ্রেণী:আইনের দর্শন বিষয়শ্রেণী:আইনের ধারা বিষয়শ্রেণী:পশ্চিমা সংস্কৃতি
রুডল্‌ফ লুডভিগ ম্যোসবাউয়ার (জার্মান: Rudolf Ludwig Mößbauer; জন্ম: জানুয়ারি ৩১, ১৯২৯) একজন জার্মান পদার্থবিজ্ঞানী যিনি নিউক্লীয় অবস্থান্তর অবস্থায় গামা রশ্মি নিয়ে গবেষণা করেছেন। তিনি ১৯৬১ সালে মার্কিন বিজ্ঞানী রবার্ট হফষ্টাটারের সাথে যৌথভাবে পদার্থবিজ্ঞানে নোবেল পুরস্কার লাভ করেন। তিনি ১৯৫৭ সালে ম্যোসবাউয়ার ক্রিয়া আবিষ্কার করেন যার জন্য তাকে নোবেল পুরস্কার প্রদান করা হয়।  জীবনী ম্যোসবাউয়ার জার্মানির মিউনিখে জন্মগ্রহণ করেন। তিনি পড়াশোনা করেছেন টেকনিক্যাল ইউনিভার্সটি অফ মিউনিখে (টিইউএম) অধ্যয়ন করেছেন এবং হাইন্‌জ মায়ার-লাইবনিজের সাথে পিএইচডি ডিগ্রি অর্জন করেছেন। হাইডেলবের্গের মাক্স প্লাংক ইনস্টিটিউট ফর মেডিকেল রিসার্চে পিএইচডি গবেষণার সময়ই তিনি বিখ্যাত ম্যোসবাউয়ার ক্রিয়া আবিষ্কার করেছিলেন।  শিক্ষকতা ১৯৬১ সালে ম্যোসবাউয়ার ক্যালটেকের অধ্যাপক হিসেবে কর্মজীবন শুরু করেন। মাত্র তিন বছর পরে তিনি যে প্রতিষ্ঠানে অধ্যয়ন করেছেন অর্থাৎ "টিইউএম" তাকে ফিরিয়ে আনতে সমর্থ হয়। টিইউএম-এ তিনি পূর্ণ অধ্যাপক হিসেবে যোগ দেন এবং বর্তমানে সেখানকার এমিরেটাস অধ্যাপক হিসেবে কর্মরত আছেন। শিক্ষকতায় তিনি বিশেষ খ্যাতি অর্জন করেছিলেন। তিনি বিভিন্ন বিষয়ে অতি উচ্চমানের লেকচার প্রদান করতেন। বিষয়গুলোর মধ্যে রয়েছে নিউট্রিনো পদার্থবিজ্ঞান, নিউট্রিনো স্পন্দন, তাড়িতচৌম্বক এবং দুর্বল বলের একীকরণ কিংবা পদার্থের সাথে নিউট্রিনো ও ফোটনের মিথস্ক্রিয়া। তিনি তার ছাত্রদের বলে থাকেন:  নেতৃত্ব ১৯৭২ সাল থেকে ম্যোসবাউয়ার Institute Laue Langevin-এর পরিচালক হিসেবে দায়িত্ব পালন করেছিলেন। এই আন্তর্জাতিক নিউট্রন গবেষণা প্রতিষ্ঠানটি তার প্রচেষ্টায়ই পৃথিবীর বৃহত্ত্ম নিউট্রন গবেষণা কেন্দ্র পরিণত হয়েছিল। বর্তমানেও এটিকে পৃথিবীর বৃহত্তম হিসেবে আখ্যায়িত করা হয়ে থাকে।  নোবেল পুরস্কার প্রাপ্তি ম্যোসবাউয়ার মাত্র এক বছরের মধ্যে ক্যালিফোর্নিয়া ইনস্টিটিউট অফ টেকনোলজির গবেষণা ফেলো থেকে পদার্থবিজ্ঞানের অধ্যাপক পদে উন্নীত হয়েছিলেন। আর এই পদোন্নতির ঘটনাটি ঘটেছিল তার নোবেল পুরস্কার প্রাপ্তির বছরই অর্থাৎ ১৯৬১ সালে। পদার্থবিজ্ঞানী সম্প্রদায় বিশ্বাস করেন, ক্যালটেক চায়নি তাদের কেবল একজন গবেষণা ফেলো পদার্থবিজ্ঞানে নোবেল পুরস্কার লাভের সম্মান পাক। এ কারণেই তারা তাড়াহুড়া করে তাকে অধ্যাপক করে নেয়।  আরও দেখুন  ম্যোসবাউয়ার ক্রিয়া  ম্যোসবাউয়ার বর্ণালিবীক্ষণ  তথ্যসূত্র  বহিঃসংযোগ  ম্যোসবাউয়ার বর্ণালিবীক্ষণ পঞ্জিকা  নোবেল পুরস্কার প্রধান পাতায় জীবনী  বিষয়শ্রেণী:১৯২৯-এ জন্ম বিষয়শ্রেণী:জার্মান পদার্থবিজ্ঞানী বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:জার্মান নিউক্লীয় পদার্থবিজ্ঞানী বিষয়শ্রেণী:জার্মান নোবেল বিজয়ী বিষয়শ্রেণী:আলবার্ট আইনস্টাইন পদক বিজয়ী বিষয়শ্রেণী:এলিয়ট ক্রেসন পদক বিজয়ী বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক বিষয়শ্রেণী:২০১১-এ মৃত্যু বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:রুশ বিজ্ঞান অ্যাকাডেমির বিদেশী সদস্য
এলান্দুর () ভারতের কর্ণাটক রাজ্যের চামরাজনগর জেলার একটি পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৫৫ মিটার (১৮২০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে য়েলানদুর শহরের জনসংখ্যা হল ৮৫৮৩ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে য়েলানদুর এর সাক্ষরতার হার কম।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
বেনজামিন জেমস ডরশুইস (জন্ম: ২৭ জুন ১৯৯৪) একজন অস্ট্রেলিয়ান ক্রিকেটার। ৭ অক্টোবর, ২০১৬ সালে ২০১৬-১৭ বিবিকিউস ম্যাটাডোর ওয়ানডে কাপ  নিউ সাউথ ওয়েলস এর হয়ে অভিষেক ঘটে।  ঘরোয়া ক্রিকেট  ১৩ সেপ্টেম্বর, ২০২১ সালে ক্রিস উকসের বদলি খেলোয়াড় হিসেবে সংযুক্ত আরব আমিরাতে ২০২১ সালের আইপিএলের দ্বিতীয় পর্বের জন্য ডরশুইসকে দিল্লি ক্যাপিটালস দলে অন্তর্ভুক্ত করা হয়েছিল।  তথ্যসূত্র  বহিঃসংযোগ    বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:সিডনি সিক্সার্সের ক্রিকেটার বিষয়শ্রেণী:দিল্লি ক্যাপিটালসের ক্রিকেটার বিষয়শ্রেণী:পাঞ্জাব কিংসের ক্রিকেটার বিষয়শ্রেণী:ওরচেস্টারশায়ারের ক্রিকেটার বিষয়শ্রেণী:সিডনি থেকে আগত ক্রিকেটার বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
ব্রিটিশ যুগে বাংলার এক বৈশিষ্ট্যপূর্ণ ঐতিহাসিক নিদর্শন হল হাজারদুয়ারি। বিশালাকার এই প্রাসাদে প্রত্যেকটি হলঘর অনুপম সৌন্দর্যের আলোকে সজ্জিত। বাংলার নবাবি আমলে স্থাপত্যকলার এক উজ্জ্বল প্রতিফলন হল এই হাজারদুয়ারি প্রাসাদ।  হাজারদুয়ারি প্রাসাদ এখন ভারতীয় কেন্দ্রীয় সরকার দ্বারা নিয়ন্ত্রিত। এখানে দেশ বিদেশের ভ্রমণপিপাসু মানুষদের জন্য একটি অন্যতম সেরা ঐতিহাসিক নিদর্শন এখানে মাসে অন্তত ৩০০০০ মানুষ এর অনুগমন হয়, হাজারদুয়ারির অবস্থান ভারতের পশ্চিমবঙ্গ রাজ্যের মুর্শিদাবাদ জেলায় লালবাগ নামক অঞ্চলে। এর পাশ দিয়ে ভাগীরথী আপন রূপ নিয়ে প্রবাহিত হয়েছে বহুদূরে। সাধারণত এই প্রাসাদটি বহু দরজাবিশিষ্ট বলে তাই একে 'হাজারদুয়ারি' নামকরণ করা হয়ে থাকে। বাইরে থেকে ও ভিতর থেকে হাজারদুয়ারিতে অনেক দরজা দৃশ্যমান হলেও এর মধ্যে অনেক দরজাই আদপে নকল। অথচ দূর থেকে পুরোপুরি আসল বলে মনে হয়। হাজারদুয়ারির চমক শুধু তার দুয়ারেই না, ঘরগুলোও মনোমুগ্ধকর। ভারতের পশ্চিমবঙ্গ প্রদেশের মুর্শিদাবাদে অবস্থিত একটি রাজপ্রাসাদ। এই প্রাসাদে অনেক দরজা আছে৷ তার থেকেই প্রাসাদের এই নামকরণ হয়েছে৷ অবশ্য সব দরজা সত্য নয়, অনেক নকল দরজাও রয়েছে ৷  thumb|300px|left|হাজার দুয়ারী রাজপ্রাসাদের পাশে ঘড়ির টাওয়ার ১৭শ শতাব্দী থেকে ইংরেজ শাসনের আগে পর্যন্ত সুবা বাংলা, বিহার ও ওড়িষার রাজধানী ছিল মুর্শিদাবাদ শহর৷ এখানে রাজত্ব করতেন নবাবরা ৷এখানকার নবাব হুমায়ুন জা ইউরোপিয় স্থপতি দিয়ে এই প্রাসাদ বানান৷ অনেকে ভুল করে ভাবেন যে, এই প্রাসাদ বুঝি নবাব সিরাজউদ্দৌলার দৌলার তৈরি। এই প্রাসাদ তৈরী হয় সিরাজ জমানার পরে। সিরাজের প্রাসাদের নাম ছিল হীরাঝিল প্রাসাদ। তা এখন ভাগীরথী নদীতে তলিয়ে গেছে৷ এই প্রাসাদ ইউরোপিয় ধাঁচে বানানো। এটি ভাগীরথী নদীর তীরে অবস্থিত৷ তিনতলায় বেগম ও নবাবদের থাকার ঘর, দোতলায় দরবার হল, পাঠাগার, অতিথিশালা এবং একতলায় নানা অফিসঘর ও গাড়ি রাখার জায়গা ছিল।  বর্তমানে ভারতের পুরাতত্ত্ব সর্বেক্ষণ এখানে একটা সংগ্রহশালা বানিয়েছেন৷ তবে দুর্বল কাঠামোর জন্য দর্শকদের তিনতলায় উঠতে দেওয়া হয় না৷ শুক্রবার মিউজিয়াম বন্ধ থাকে।  তথ্যসূত্র  বিষয়শ্রেণী:মুর্শিদাবাদ জেলার দর্শনীয় স্থান বিষয়শ্রেণী:মুর্শিদাবাদ জেলা বিষয়শ্রেণী:মুর্শিদাবাদের দর্শনীয় স্থান বিষয়শ্রেণী:মুর্শিদাবাদের নবাব বিষয়শ্রেণী:বাংলার নবাব বিষয়শ্রেণী:পশ্চিমবঙ্গের প্রাসাদ বিষয়শ্রেণী:বাংলার ইতিহাস
স্পিরো কেসেরা (, , স্পাইরোস জেরাস) একজন গ্রীক বংশোদ্ভূত আলবেনীয় রাজনীতিবিদ। তিনি ২০০৯ থেকে ২০১৩ সাল Albanian PM Presents New Cabinet. BalkanInsight.com আলবেনিয়ার শ্রম, সামাজিক বিষয় এবং সমান সুযোগের মন্ত্রী ছিলেন। তিনি প্রথমে গ্রীক সংখ্যালঘুদের ইউনিটি ফর হিউম্যান রাইটস পার্টির সদস্য ছিলেন কিন্তু পরে আলবেনিয়ার ডেমোক্রেটিক পার্টির সদস্য হন।  কেসেরা, একজন জাতিগত গ্রীক, ড্রপুল অঞ্চলের ডারভিসান শহরে জন্মগ্রহণ করেন এবং তিরানা বিশ্ববিদ্যালয়ে মেকানিক্যাল ইঞ্জিনিয়ারিং অধ্যয়ন করেন। ২০০৫-২০০৯ সময়কালে তিনি দক্ষিণ আলবেনিয়ার জিরোকাস্টার কাউন্টির কর্তা ছিলেন। Spiro Ksera . Partia Dimokratike e Shiperise. (Albanian)   আরো দেখুন    আলবেনিয়ার রাজনীতি   তথ্যসূত্র    বহিঃসংযোগ    মন্ত্রিপরিষদ. আলবেনিয়া প্রজাতন্ত্র। বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর আলবেনীয় রাজনীতিবিদ বিষয়শ্রেণী:তিরানা বিশ্ববিদ্যালয়ের প্রাক্তন শিক্ষার্থী বিষয়শ্রেণী:আলবেনিয়ার ডেমোক্রেটিক পার্টির রাজনীতিবিদ বিষয়শ্রেণী:গ্রিক বংশোদ্ভূত আলবেনীয় ব্যক্তি
ফ্লাইবিগ ভারতের ইন্দোরের একটি আঞ্চলিক বিমান সংস্থা। এটি গুরুগ্রাম ভিত্তিক বিগ চার্টার প্রাইভেট লিমিটেড দ্বারা উন্নীত হয়। ২০২০ সালের ডিসেম্বর মাসে বিমান সংস্থাটি কার্যক্রম শুরু করে এবং ভারতের অভ্যন্তরে টায়ার-২ শহরগুলিকে উড়ানের মাধ্যমে সংযুক্ত করার দিকে দৃষ্টি নিবদ্ধ করে।   ইতিহাস   সংস্থাটি সিভিল বেসামরিক বিমান চলাচল মন্ত্রণালয় থেকে ২০২০ সালের ১৪ ডিসেম্বর অনাপত্তিজনক শংসাপত্র (নো অবজেকশন সার্টিফিকেট / এন ও সি) ও উড়ান পরিচালনার শংসাপত্র (এওসি) লাভ করে।  বহর  ফ্লাইবিগ বহর ২০২২ সালের মার্চ মাস পর্যন্ত নিম্নলিখিত বিমানগুলি নিয়ে গঠিত ছিল: + ফ্লাইবিগ বহরবিমানপরিষেবাক্রয়ের আবেদনযাত্রীমন্তব্যএটিআর ৭২-৫০০৩০৭৮ডিএইচসি-৬-৪০০ টুইন অটার০১০১৯ মোট৩১০  তথ্যসূত্র  বহিঃসংযোগ  বিষয়শ্রেণী:ভারতের বিমান পরিবহন সংস্থা বিষয়শ্রেণী:২০২০-এ হরিয়ানায় প্রতিষ্ঠিত বিষয়শ্রেণী:২০২০-এ প্রতিষ্ঠিত ভারতীয় কোম্পানি
জৈন বিশ্বতত্ত্ব অনুসারে, অনন্তনাথ ছিলেন বর্তমান কালচক্রার্ধের (‘অবসর্পিণী’ যুগ) ১৪শ তীর্থঙ্কর। জৈন বিশ্বাস অনুসারে, তিনি সকল কর্মের বন্ধন ছিন্ন করে ‘সিদ্ধ’ (মুক্ত আত্মা) হয়েছিলেন।   জীবন  জৈন বিশ্বতত্ত্ব অনুসারে, অনন্তনাথ ছিলেন বর্তমান কালচক্রার্ধের (‘অবসর্পিণী’ যুগ) ১৪শ তীর্থঙ্কর। জৈন বিশ্বাস অনুসারে, তিনি সকল কর্মের বন্ধন ছিন্ন করে ‘সিদ্ধ’ (মুক্ত আত্মা) হয়েছিলেন।  অনন্তনাথের পিতা ছিলেন ইক্ষ্বাকু-বংশীয় রাজা সিংহসেন এবং মাতা ছিলেন রানি সুযশা দেবী। অনন্তনাথ অযোধ্যায় জন্মগ্রহণ করেছিলেন। ভারতীয় পঞ্জিকা অনুসারে, তার জন্মতিথিটি হল বৈশাখ কৃষ্ণা ত্রয়োদশী।   মন্দির  অনন্তনাথ স্বামী মন্দির, কালপেট্টা, কেরল   ছবি    আরও দেখুন    জৈনধর্মে ঈশ্বর  অরিহন্ত (জৈনধর্ম)  জৈনধর্ম ও সৃষ্টিতত্ত্ব-বিরোধিতা   পাদটীকা    তথ্যসূত্র     বিষয়শ্রেণী:তীর্থঙ্কর বিষয়শ্রেণী:ইক্ষ্বাকু রাজবংশ